
■> 5 Enkonduke 


Karaj amikoj! 

P er tiu ĉi numero nia revuo 
komencas sian 44-an 
jarkolekton. Bonvolu 
memori, ke ĉiuj numeroj, krom 
tiuj de la lastaj du jaroj, estas 
troveblaj en interreta biblioteko: 
www.eventoj.hu/juna-amiko. 

Tiu ĉi numero frontpaĝe kaj 
plurloke pritraktas trafikon 
kaj vojaĝadon: la rubriko Konversaciaj 
Temoj pri la bezonata ĝentileco 
en la urba trafiko kaj la rubriko 
LUDE pri veturado en spac-ŝipo al 
la verda planedo. Kantante ni povas 
viziti Vjetnamion kaj diverslandajn 
legomĝardenojn, ĝui polajn infanlibrojn, 


ekkoni Usonon kaj ĝiajn legendojn kaj 
kuirarton, veturi per taksioj, rikiŝoj 
kaj zemoj, dormante en geroj, tipioj 
kaj tendoj... La interkultura 
rubriko konatigos vin kun 
internaciaj Esperantaj 
aranĝoj, edukaj kaj kulturaj 
projektoj de la retpaĝaro 
IDEO. Vi povas konatiĝi kun 
tre talenta juna esperantisto 
kaj mondfama dana verkisto, 
kun pentroarta konkurso 
en Italio, legi recenzojn pri porinfanaj 
libroj, amuziĝi per lerneja humuro, 
ekscii pri antaŭjuĝoj de infanoj kontraŭ 
enmigrintoj, kaj el la krucenigmo de la 
rubriko LASTE malkovri, kio estas pli 
malagrabla ol trovi en pomo vermon. © 
via redaktoro Stano Marĉek 



Renkontiĝoj 

E n tiu ĉi numero de Juna 
Amiko Samuel prezentas 
al ni pikajn bestojn, kies 
nomo estas erinacoj. Mi renkontis 
erinacojn en du nekutimaj 
situacioj. Kiam mi loĝis en 
Alemanio (germanparola parto 
de Svislando), mi promenis kun 
amikoj ĉirkaŭ tre bela lageto. 

Tamen mi havis multe da laboro kiel 
instruisto, do mi kunportis kajerojn 
por korekti ilin en la naturo. Mia amika 
grupo promenis ĉirkaŭ la lago, kaj dume 
mi sidis sur benko kaj laboris. Kiam mi 
estis ĉe la lasta paĝo de la lasta kajero, 
la grupo alproksimiĝis kaj iu kriis: 
“Rigardu tion, kion ni alportas al vi!” 

Mi ne rigardis, mi estis ĉe la lasta linio, 
la lasta vorto... Tiam mi levis la kapon 
kaj ĝi koliziis frunte kun erinaco, kiun 
amiko prezentis al mi per siaj etenditaj 
brakoj! 


En alia momento kaj alia loko mi vidis 
erinacon en la ĝardeno. Miaj du filinoj 
(tute junaj) estis en la domo, kaj 
mi decidis preni la beston por 
montri ĝin al ili. Tion mi faris. 

En la domo mi zorgeme metis 
la besteton sur la tapiŝon, kie 
la infanetoj ludis. Ni atenteme 
observis ĝin kaj vidis.... multajn 
pulojn saltantajn ĉirkaŭ la besto; 
fakte ili kutimas vivi inter la 
pikoj de erinacoj! Do rapidege 
mi reprenis la besteton kaj remetis ĝin 
eksteren, kie mi trovis ĝin! Mi tute ne 
volis invadon de puloj en la domo! 

Tiuj du erinacoj, kiujn mi renkontis, 
povis poste vivi sane (eĉ kun puloj...), 
kaj teni sian lokon, ludi sian rolon en la 
naturo. 

En tiu ĉi revuo vi trovos multajn aliajn 
rakontojn kaj ludojn. Mi deziras al vi 
agrablan tempon kun via Juna Amikoll 

Mireille Grosjean 
Prezidanto de ILEI 

Konversaciaj temoj 



Ni trafiku ĝentile 

Help-materialo por ekzamenotoj. Rubrikestro: Judit Felszeghy 


I. 

Anna (A), Boriso (B), Celestina (C), 

Dora (D), Eliza (E) kaj Felikso (F). 

La gejunuloj babilas. 

A - La matena trafiko detruas la nervojn! 
La homoj estas maltrankvilaj, 
malĝentilaj, eĉ krudaj! 

B - Kio okazis? Vi estas sufiĉe ĉagrena! 

A - Oni ekiras labori malfrue, tial pro 
maltrankvilo kaj timo pri malfruo en 
la lernejo aŭ laboro perdas toleremon 
kaj bonkonduton! 

D - Rakontu jam, kio okazis, mi petas! 


A - Iu maljunulo estis en la aŭtobuso, 
per kiu mi veturis ĉi tien. Eble pro 
laciĝo, eble pro malatento, li forgesis 
ĝustatempe ekstari kaj iri al la pordo 
kaj indiki, ke li volas elbusiĝi. Kiam 
li fine atingis la pordon, la aŭtobuso 
jam denove ekveturis, kaj ĝi veturis 
eĉ kelkcent metrojn. La maljunulo 
petis la ŝoforon halti denove, ĉar 
li malfacile povas paŝi per bastono 
reen, tiom multe. Do, la ŝoforo haltis, 
malfermis la pordojn kaj atendis ĝis 
la aĝa sinjoro ne tro rapide eliris el 
la aŭtobuso. La kunvojaĝantoj estis 
ege malkontentaj kaj diris, kriegis 

It 

riproĉojn kaj pri la maljunulo kaj pri 
la ŝoforo. 

C - Cetere, la oldulo povintus peti iun por 
premi la butonon ĉe la pordo, kaj diri, 
ke li volas eliri. 

D - Matene eĉ kelkaj minutoj gravas, ĉiuj 
volas atingi sian celon ĝustatempe. 

E - Tamen oni ne perdu la normojn! 

A - Multaj ne scias, kion diri. Ni donu 
kelkajn ekzemplojn! 

II. 

Anna (A), Boriso (B), Celestina (C), 
Dora (D), Eliza (E) kaj Felikso (F). 

La gejunuloj babilas. 

F - Bone! Ekzemple mi volas viziti mian 
malnovan amikon, mi havas nur la 
adreson, kaj la urbo, kie li loĝas, estas 
por mi nekonata. 

B - Felikso, rigardu unue la retan mapon, 
poste... 

F - Ne, mi nek mapon rigardas, nek 
taksion vokas. Mi demandas 
kunvojaĝanton, ĉu li scias, kie estas 
la strato Violo, kie mi devas eliri el la 
aŭtobuso. Se mi estas tre bonŝanca, 
la demandito povas respondi, ke tiu 
haltejo estas ankoraŭ malproksime, 
kaj li veturos ĝuste tien, li eĉ povos 
poste montri, kiel mi trovos la straton. 

E - Estas pli komplike, se vi devas ŝanĝi la 
veturilon, ĉar ĝia vojo estas alia. En tiu 
kazo necesas ekscii, kie vi povas trovi 
la taŭgan veturilon, ĉu ĝi estas tramo, 
aŭtobuso, metroo, aŭ eventuale 
eksterurba tramo, krome, kie vi 
trovos la bezonatan haltejon, al kiu 
direkto, kiom longe necesas veturi. 

C - Eble neniu el la kunvojaĝantoj povas 
respondi ĉiujn demandojn. Ĉu vi povas 
turni vin al la ŝoforo? 

B - A1 tiu verŝajne ne, tio estas 

malpermesata, eĉ ofte li sidas en 
fermita budo. 


F - Mi opinias, ke prefere pridiskuti la 
temon kun la ceteraj vojaĝantoj. Certe 
troveblas iu, kiu povos helpi nin. 


C - En fremda urbo vi eble eĉ tion ne scias, 
kie, kiel pagi por la veturkosto. Ĉu 
aĉeti biletojn? Kiom ili kostas, kaj kie 
la biletoj estas aĉeteblaj. La demando 
en la veturilo eble estus jam tro 
malfrua, ĉar tie ne vendeblas biletoj. 

A - La fremdulo interesiĝu, post saluto, 
demandu iomete pli laŭte, kiu povos 
vendi sian ankoraŭ validan bileton. 


A - En la subteraj fervojoj ofte la nomoj 
de la haltejoj tute ne aŭdeblas pro 
la granda bruo. Ĉu vi pensas, ke 
eblas peti la najbaran vojaĝanton, kiu 
haltejo estos la sekva? 

D - Precize la samo jam okazis al mi! Mi 
entute malatentis, ĉar mi trarigardis 
miajn notojn, kaj ne aŭdis la nomon 
de la sekva haltejo. Pro la tro granda 
homamaso ankaŭ la surskribo sur 
la lumigita tabuleto ne videblis. Mi 
simple turnis min al la sinjoro apud 
mi, kaj demandis lin, kiun haltejon oni 
ĵus indikis. 


F - Ĉu vi kutimas transdoni vian sidlokon 
al pli aĝaj, aŭ al patrinoj kun bebo? 

B - Foje mi estas malatenta, mi legas ion, 
aŭ lernas, aŭ ... simple mi estas laca. 

E - Mi ĉiam proponas mian sidlokon, kaj 
miras, kiam junaj viroj kaj knaboj 
sidas surde-blinde. Mi imagas, kion 
fari, se mi estus en ilia loko, kaj jam 
malfacile mi staradas. 

B - Kiu deziras sidiĝi, eble mem povas diri 
tion. Jam okazis, ke mi ekstaris, kaj la 
sinjorino preskaŭ ofendite rifuzis la 
sidlokon. Estis ja malagrable. 

E - Pli malagrable estas peti sidlokon. 

Kion diri? Bonvolu ekstari, kara 
knabo, ĉar mi ege deziras jam sidiĝi? 
C - Eble jes, ion similan... 


A - Karaj, dankon! Mi opinias, ke ni 

sukcesis priparoli kelkajn ekzemplojn, 
kiel ni kondutu ĝentile dum veturado 
en publikaj veturiloj. Mi nun adiaŭas, 
mi devas urĝi hejmen, ĝis baldaŭ! 

Aliaj - Ankaŭ mi foriras! Ĝis revido! Ĝis 
morgaŭ! Ĝis baldaŭ! Ĝis! Ĝis! 

III. 

Anna (A), Vojaĝantoj (VI, V2, V3, ktp), 
Felikso (F) en aŭtobuso. 

VI - Pardonu, ĉu vi forlasos la buson? ... 
Fraŭlino...? 

A - Kiu? Mi? Ne nun. 

VI - Bonvolu tamen premi la pordo- 
butonon por mi! 


A - Mi ne povas! En ambaŭ manoj estas 
sakoj! 

V2 ( premante la pordo-butonon por indiki 
bezonatan halton de la buso) - Ankaŭ 
mi eliros! Fraŭlino, ĉu vi povus iom 
flankenŝoviĝi? 

A - Iru do antaŭ min! 

(dume la aŭtobuso haltas , vojaĝantoj el- kaj 
eniraŝ) 

V3 - Tie, bonvolu jam moviĝi enen! Estas 
ankoraŭ kelkaj, kiuj deziras enbusiĝi! 

V4 - Pli enen! Ankaŭ aliaj volas supren, kaj 
ne veturi sur la ŝtuparo! 

V5 - Fraŭlino! Ĉu vi ŝtoniĝis? Kial vi ne 
paŝas for de la pordo? 

V6 - Kial oni ne antaŭeniras?! Ni staras 
ĉi tie sur la kajo, kaj volas ankoraŭ 
hodiaŭ hejmenveturi! 

A - Mi ja eliros ĉe la sekva haltejo! Iru vi 
enen! 

V5 - Se vi bonvolus ne bari la pordon! 

A - Ĉu vi ne havas sufiĉe da spaco por 

preteriri? Ne kulpigu la alian, se vi 
ne povas iri pli antaŭen, sed klopodu 
iom! 

A - Sinjorino! Vi tretas sur miaj piedoj! Ĉu 
viaj propraj ne sufiĉas?! 

V7 - Pardonu, fraŭlino... 

A - Oho, knabo! Ne puŝu min for! 

V8 - Saluton... pardonu... mi volas eliri ĉe 
la sekva haltejo. 

A - Ankaŭ mi forlasos la buson ĉe la sekva! 
Do, restu nur malantaŭ mi! Kion vi 
pensis, kial mi staradas ĉi tie? 

A - Donu iom da spaco, sinjoro! 

Nekredeble, li staras tie, ĉe la pordo, 
kiel betona kolono! Hu... finfine! 

F - Resaluton Anna! 

A - Ha, Felikso! Kia surprizo! Ĉu vi loĝas 


Taskoj 

O Faru liston pri publikaj veturiloj! Kiuj el 
la listo troveblas en via urbo? Kiujn el ili vi 
kutime uzas? Kie vi povas aĉeti bileton por 
tiuj veturiloj? 

© Rakontu (skribe), kiel oni povas atingi 
vian hejmon, de la a) plej proksima 
flughaveno; b) plej proksima internacia 
stacidomo por trajnoj! 

© Faru dialogojn kun viaj kunlernantoj 
(klubanoj, ktp) pri: 

a) vojaĝonto ne scias, kiel, kie aĉeti 
vojaĝbileton - helpu, kaj donu informon, 
ke ĉe la haltejo troveblas aŭtomatoj; 

b) en la Il-a parto, vojaĝanto interesiĝas, 
kiel li/ŝi povas atingi sian celon - respondu 
la demandojn; 

c) en la Il-a parto, vojaĝanto interesiĝas pri 
certa adreso, kunvojaĝanto proponas sian 
helpon; 


en la proksimeco? 

F - Ne, mi nur vizitas iun amikon. Ni 
veturis per la sama aŭtobuso. 

A -. 

F - Mi aŭdis, ke vi abunde prezentis tie, 
pri kio ni antaŭe ekzercis nin rilate la 
ĝentilecon en publikaj veturiloj. 


d) en la Il-a parto, vojaĝanto ne havas 
bileton; 

e) en la Il-a parto, vojaĝanto ne scias, kiu 
haltejo sekvos; 

f) en la I-a parto, inter la maljunulo, la 
ŝoforo kaj ceteraj vojaĝantoj; 

g) en la Il-a parto, maljunulino deziras 
sidiĝi, sed ne estas libera sidloko. 

O Rakontu uzante “proprajn” 





vortojn kaj esprimojn, kio okazis 
en la parto III. 

© Pripensu (kun via kunlernanto, 
aŭ klubanoj), kaj faru kompilaĵon 
pri la “reguloj” de la ĝentila 
komunikado en publikaj veturiloj! 
0 Faru dialogojn (kun via 
kunlernanto, aŭ klubanoj) pri la 
temoj 

a) en veturilo vojaĝanto tretas sur 
la piedo de la alia (vidu bildon 2), 

b) en aŭtobus- (tram-)haltejo 
vojaĝonto interesiĝas, kiel aĉeti 
vojaĝbileton! 

© Rakontu, aŭ priskribu 

a) al via esperantista amik/ino), 
kiu malagrablaĵo okazis al vi en 
publika veturilo. Kompreneble 
tio povas esti ankaŭ elpensita, ne 
okazinta rakonteto! Ne forgesu pri 
salutvortoj! 

b) Faru dialogon pri la sama temo! 

LUME, la unua mirinda etaĝo 



El mia kolora vivo 

Verkinto kaj desegninto: Pavel Rak " " " 

LUME, la unua mirinda etaĝo 



Kolorigu: 1-ruĝa, 2-helblua, 3-helverda, 4-helbruna, 5-flava, 6-roz- \ / / 

Vnlnr^ 7-hriin3 O.irprrl^ Q-h1ii!3 Rslrrmtn Vin nVsvsc cnr hilrlnl \ 

E1 "Albertamske omalovanky” de Pavel Rak, eldonis KAVA-PECH. 











































EKSTERE, la natur-rubriko 


Erinacoj: la pikaj timuloj 


Oni trovas diversajn speciojn de 
erinacoj en plej granda parto de 
Eŭropo, Azio kaj Afriko. En Ameriko 
ekzistas histrikoj kaj en Aŭstralio 
ekidnoj. Ili ne apartenas al la sama 
ordo de bestoj kiel la erinacoj, do mi 
ne parolos pri ili ĉi tie. 



Aspekto 

La erinacoj havas pintan nazon por 
trovi nutraĵon; ili povas trovi tiun 
nutraĵon 5 centimetrojn sub la tero. 

Ili havas orelojn je 2 ĝis 3 centimetroj, 
kiuj estas kaŝitaj sub la haroj. La erinacoj 
havas 4 piedojn kaj vosteton je kelkaj 
centimetroj, kiun oni ne ofte vidas. 

La erinacoj estas longaj je 20-30 
centimetroj kaj altaj je 12-15 centimetroj. 
Ili povas pezi je 300 gramoj ĝis 2 
kilogramoj. La maskloj estas iom pli 
pezaj ol la inoj. La erinacoj havas 36 
dentojn. 

Sur la dorso kaj la supro de la kapo ili 
havas pikharojn je kelkaj centimetroj, 
kiuj rekreskas se ili falas. La plenkreskaj 
erinacoj havas pli ol 5000 pikharojn. La 
koloro de la erinacoj ne ĉiam estas la 
sama. 



Vivo de la unuopuloj 

Ili dormas la tutan tagon (18 horojn) en 
nesto el folioj sub arbusto. Ili ĉasas nokte. 
Ili iras malrapide (3 metrojn minute), sed 
ili povas mallonge iri pli rapide. 

Ekde la vespero ili serĉas insektojn, 
vermojn, limakojn, helikojn, ovojn, 
fruktojn kaj berojn. Se estas sufiĉe da tiaj 
nutraĵoj, unu erinaco bezonas teritorion 
grandan je 30’000 m 2 por havi sufiĉe da 
manĝaĵoj. Tio estas pli-malpli cirklo kun 
radiuso de 100 metroj. 

La erinacoj ne bone vidas. Do ili uzas 
sian nazon kaj orelojn por ĉasi. Ili povas 
aŭdi vermon, kiu eniras sub falintaj folioj. 

Se la erinacoj timas, ili starigas siajn 
pikharojn. Se vere estas problemo, ili 
metas siajn piedojn sub la pikharojn. Se 
oni tuŝas ilin, la erinacoj kunruliĝas en 
bulo, kaj povas resti tiel dum pluraj horoj. 



Saluton, 
mi estas Samuel 
el Svislando. 

Mi kontribuas al 
Juna Amiko per la 
rubriko pri la 

Vivo de la specio 

Ĉiu erinaco havas sian propran terito- 
rion, do ili batalas dum la am-sezono. Ili 
vivas 2 aŭ 3 jarojn en libero, sed ĝis 8 jaroj, 
kiam ili estas prizorgataj de homoj. 

Dum la tuta vintro la erinacoj dormas 
en siaj nestoj, ĉar ili ne plu havas sufiĉan 
nutraĵon. 

Fine de la vintro komenciĝas la am- 
sezono, kiu daŭras ĝis septembro. 
Proksimume 5 semajnojn post gravediĝo 
la erinacinoj naskas de 4 ĝis 7 idojn. 
Erinacinoj povas naski du-foje jare. 

Je la naskiĝo la erinacidoj ne havas 
pikharojn. Bonŝance por la patrino! 

Dum kelkaj horoj ili ekhavas blankajn 
pikharojn, molajn kaj ne pikajn, kiuj 
falos post 3 semajnoj. Tiam venos la veraj 
pikharoj de la erinacidoj. La erinacidoj jam 
povas kunruliĝi, sed ne estas sufiĉe lertaj 
por pluvivi longe en la naturo. 

E110 idoj nur tri alvenos al la aĝo de unu 
jaro! 

Minacoj kaj malapero 

La aŭtoj estas la plej grava danĝero por 
la erinacoj. La erinacoj kunruliĝas bule, 
kiam ili vidas danĝeron, ankaŭ se temas 
pri aŭto. Sed tio ne helpas! 

Krom tio, la plej oftaj predantoj de 
la erinaco estas meloj, grandaj gufoj 
(aglo-strigoj), arbar-strigoj, aproj, vulpoj, 
hundoj, katoj kaj la foinoj. 

Kiel helpi 

La malapero de heĝoj kaj etaj arbustoj 
en la kampoj kaŭzas ankaŭ la malaperon 
de la erinac-dormlokoj. 

La instalo de muroj kaj bariloj 
malebligas al la erinacoj trapaŝi niajn 
ĝardenojn por ĉasi. La ĥemiaĵoj kontraŭ 
insektoj ankaŭ malaperigas la nutraĵon de 
ili. 

Vi ĉiuj povas helpi la erinacojn, lasante 
ilin trairi en via ĝardeno. Ili helpos vin 
lukti kontraŭ la limakoj kaj la ĝenaj 
insektoj de via ĝardeno. 


Vi simple devas atenti, ke ili povu iri 
ĉie, kaj eliri el via ĝardeno (ekzemple: lasi 
pasejon tra barilo, instali ponteton apud 
muro). Ankaŭ helpas planti arbustojn, lasi 
la gazonon iom kreski, sed plej grave estas 
ne uzi ĥemiaĵojn. Samuel 

www.noos. ch/sam uel 

Erinaco-kanto 

1. Nia avo foje trovis erinacon en ĝarden' 
kaj li kaŝis ĝin sub tukon sur la benko ĉe 
kamen'. 

Ref: Jes, jes, estas vero, jes, jes, estas ver', 
se ne kredas vi, do venu konvinkiĝi pri 
V afer'. 

2. Sen atent' sur erinacon eksidiĝas la 
onklin ' kiel la dragon' el selo salte ŝi 
elpafis sin. 

3. En vilaĝo nune ŝvebas mokaj miroj pri 
sagac' de l' onklino, kiu provis rajdi sur 
la erinac'. 

mp3-versio: http://www.ipernity.com/ 
doc/115036/5680022/ 

LUDE, la unika dua etaĝo 

Sonĝo teruras, 
sonĝo forkuras 

La rubrikon prizorgas Monika Molnar 



En la spac-ŝipo 
ĉiuj Ulidoj ĝuis la 
spektaklon pri la 
zebro, kiu ne volis 
iri en la lernejon. 
Multaj ridetis pri la 
naiveco de la stulteta 
zebro; kelkaj kompatis ĝin. 
Pluraj komencis havi grandan 
simpation al la nigra pantero, 
kiu preferis helpi, ol manĝi la 
zebron. Estis tamen unu afero, 
pri kiu ĉiuj konsentis: ĉiuj tre 
ŝatis la finon de la rakonto! 

F akte, la historio estis ne nur 
amuziga, sed ankaŭ instrua 
kaj tute ne timiga. ĉi bone 
konvenis al la junaj Uletoj. Io 
tamen timigis ilin iomete. Kio? Nu, 
la fakto, ke je la fino Timemulido 
certe rekomencos klakadi la 
dentojn, kaj timegi ĝis la surteriĝo 
de la spac-ŝipo. Ĉiuj jam preparis 
sin al tiu ne tre agrabla brueto, 
sed... Sed okazis nenio. Hura, 
Timemulido ne plu timas! - pensis 
la Ulidoj, sed la vero estis iom alia. 
Kion ili vidis rigardante al la seĝo 
de la timema kamarado? Ili vidis, 
ke Timemulido endormiĝis kaj 
ridetis en la sonĝo. 


- Bonege! - diris Festemulido. - Ni 
povas festi! Ni manĝu kuketojn, 
malfermu ĉampanon, sed eble ne kantu 
kaj ne dancu, por ne veki Timemulidon. 
Hi-hi. 

- Kion vi volas festi? - demandis kelkaj 
Uletoj. - Kaj ĉiuokaze, ni ne rajtas 
drinki ĉampanon! - admonis lin la 
aliaj. 

- Do, do, kompreneble mi pensis pri 
senalkohola ĉampanjo, kaj ni povus 
festi la trankviliĝon de Timemulido, kaj 
la baldaŭan surteriĝon kaj rehejmiĝon. 

- diris Festemulido. - Ĉu vi ne ĝojas 
pri tio? 

- ]es,jes. Vi pravas! Ni baldaŭ alvenos. 
Ni festu kaj ĝoju! Kie estas la glasoj? Kie 
estas la kuketoj? Ni faru eĉ belan festan 
tablon en la manĝejo. 

Jes, jes, en la manĝejo, ĉar en tiu tre 
moderna kaj grandega spac-ŝipo estis 
ĉio por agrabligi la vojaĝon, eĉ granda 
manĝejo. Ĉio iris laŭplane kaj laŭplaĉe, 
sed kiam ili altabliĝis... 

- AAAAAAAAAA!!!! Neeeeeeee! 
Neeeeeeee! - aŭdiĝis de la apuda ejo. 

Ĉiuj Uletoj unue ŝtoniĝis, poste kune 
kuris, por serĉi, kiu faris tiun teruran 
krion. En la apuda ejo ili trovis 
Timemulidon, kiu tremis, klakis la 
dentojn kaj ploris samtempe. 

- Timemulido, kio okazas al vi? Ne 
timu, ni ĉiuj estas kun vi! 

- Mi havis teruran sonĝon. Mi havis 
teruran sonĝon. Mi timas. Mi tre timas. 
Eble ni ne plu havas hejmon, eble ni ne 
plu havas domon; eble ni ne plu havas 
eĉ la Teron! 

Do, kien ni iras tiam? - ploris 
Timemulido. 

La aliaj Ulidoj apenaŭ komprenis sian 
kamaradon, tiom rapide kaj malbone 
tiu parolis. 

- Trankviliĝu iomete! Ni estas kun vi, 
kaj neniu katastrofo minacas nin, - 
diris al li Trankvilulido. - Rakontu al 
ni, kio okazis al vi? 

Kiam Timemulido iom trankviliĝis, 
komencis rakonti, kio timigis lin. 

- Ŝajnas, ke mi endormiĝis, kaj tio estis 
tre bona afero por mi. Sed, bedaŭrinde, 
tre rapide mi havis koŝmaron, prem- 
sonĝon, kaj ĝi vere timigis min. Diru al 
mi, ke ĝi ne estas vera! Diru al mi, ke 


nia Tero daŭre estas bela kaj blua! Diru 
al mi, ke la Tero, niaj geavoj kaj hundoj 
atendas nin! Diru al mi, bonvolu, mi 
petegas! - diris Timemulido ploretante. 

- Mi ne scias, kio estis en via sonĝo, sed 
kredu min, ke ĉio estas en ordo. Vere 
ĉio! - diris al li Trankvilulido. - La 
Tero estas bela kaj blua, kaj se estas 
sur ĝi foje kelkaj malperfektaĵoj, des pli 
bone ke ni revenas. Tiel ni povos fari 
ion bonan por ĝi. Ni povas plibeligi la 
Teron kaj protekti ĝin. Sed nun ni vere 
scivolemas pri via sonĝo. Rakontu al ni 
ĉion! 

-Jen ĝi. - diris Timemulido kaj 
ekrakontis pri la infano, kiu venis de 
alia loko. 

Aŭskultu kaj vidu la rakonton, 
kiun “prisonĝis" kaj bildigis por ni 
Bruno Barras, al kiu ni kore dankas la 
pripensigan historion. 



Bruno Barras: 

La infano, kiu venis 
de alia loko 


La infano venis de la verda 
planedo. Ĝi estas unu 
planedo tute nekonata por 
la homoj de la blua planedo, 
kiu estas la Tero. 


La vivo estis bela sur la verda 
planedo, sed ne por ĉiuj. 

La infano fuĝis de tie, ĉar la 
aliaj infanoj ne estis ĝentilaj 
al li. 

Estis tre granda distanco 
inter la verda kaj la blua 
planedoj. La infano devis 
iri per teleportado. Li 
elektis la bluan planedon, 
ĉar li jam multe aŭdis pri 
ĝia beleco. 



- Mi ne volas resti ĉi tie!!! 
Mi volas reiri hejmen!!! 
Mi preferas elteni kelkajn 
malĝentilajn infanojn , ol 
vivi sur malpura planedo 7 
kaj spiri fumon kaj gason, 

- diris la infano kaj forlasis 
la Teron. 

Li volis iri tien por vivi en 
la bela naturo, sed kiam 
li alvenis sur la bluan 
planedon... 

- Abomeno! Kio estas 
tio??? Mi volas la bluan 
planedon , ne la grizan!!! 



- Hura! Mi denove estas 
hejme!!! Mi denove estas 
hejme!!! Mi volas ĉion 
rakonti al mia familio 
kaj al ĉiuj miaj amikoj. 
Ho, kiom bonas vivi 
sur tiu ĉi bela, verda 
planedo! 



- Ĝi estas tute malpura! 
La homoj malpurigis ĝin! 
Estas hontinde! 

La homoj de la blua planedo 
estas vere senrespondecaj. 
Ili devus honti pri siaj 
malbonaj agoj. 


Kaj kio pri la 
malĝentilaj infanoj? 
Kiu scias? Eble kiam 
ili aŭdos la historion 
pri la griza Tero, ili 
dankos la averton de 
nia infano, kaj estos 
denove ĝentilaj al li. 

Kiu scias? 

Kaj vi, homoj kaj 
homidoj de la Tero, ĉu 
vi faras ion ĝentilan 
por via planedo, por 
ke ĝi ne estu griza, sed 
bela, blua? Jes? Kion? 

Kantu kun Juna Amiko 


La sorĉa kanto-mondo 

La rubrikon preparas Malgosia Komarnicka, 

ul. Kilinskiego 14/3, PL-59-300 Lubin, malgosiajunaamiko@gmail.com 



Kanto akompanas nin ĉie... 

Ni volonte aŭskultas ĝin, ĉar ĝi 
helpas vidi kaj krei alimaniere 
la mondon, ebligas revi aŭ 
transdoni niajn sentojn. 

A 

i ankaŭ helpas akiri pli bonajn rezultojn 
dum lernado, ĉar lernantoj ludante 
samtempe lernas, kreskigas sian emocian 
engaĝiĝon en la lerno-procezo. Sufiĉas nur 
ekkanti, kaj ili tuj rememorigas kanto-vortojn. 
Tiumaniere la lernantoj plej bone kaj sugeste 
alproprigas al si la materialon de la leciono, ofte ne 
konsciante, ke ili ekzercas sin en fremda lingvo. 

La laboro kun kanto havigas ĝojon kaj kontenton 
al la lernantoj, do ni ne malhelpu ĉi tiun agrabl- 
econ de kantado dum la Esperanto-lecionoj. 

Mi proponas kune kanti la vjetnaman 
popolkanton “Bela bambueto-tufo”, kiun kompilis 
Pham Duy, kaj esperantigis Ngoc Lan, sed ankaŭ 
iomete ekscii pri bambuo... 

Bela bambueto-tufo 

Sur lageto-bordo kreskas bambueto-tufo bela. 
la fraŭlino kiu staras apude estas ankaŭ bela. 

La fraŭlino tie estas bela. 

Ĉe komunuma domo kreskas bambueto-tufo bela. 
La fraŭlino kiu staras apude estas ankaŭ bela. 

La fraŭlino tie estas bela. 

Sur pagodo-korto kreskas bambueto-tufo bela. 

La fraŭlino kiu staras apude estas ankaŭ bela. 

La fraŭlino tie estas bela. 

Bambuo estas la simbolo de Vjetnamio. 
Bambueto (Sasa kurilensis 'Shimofuri') estas 
speco de eta bambuo. Vilaĝanoj faras multajn 
aĵojn el bambuo, domojn, moveblajn objektojn 
en sia domo (lito, tablo, seĝo, rulkurteno ktp), 
tradiciajn muzikinstrumentojn kaj ankaŭ 


Bela bambueto-tufo 


'/-.cfciama. pcpc-Biĵmto 
ĵitdŬpiLS: PtlliHN Dujf 
Ssĵhee arttigĴE Lwi 


Sur 




7 —■*’ 

la - 

ge ' 

to - 

/ L fr h — 

-: \ 1 

—.-jT ' 

h i 

bor - do kres - kas bam - 

-H - 1 - 1 =»= 

bu - eto 

- tu - 

- r —— 

fo be - la. 

_ i 

La fraŭ- 


i. Ji. ji.. 

=^= 


4-- 

- li 

-fcr —~ -g— 

no kiu stc 

i - ras 

~i r r~ 

a - 

pu - de 

i' '* m 

es - tas an - 

- kaŭ 

be - 

—j-1 

- 

la. La 

hm * 

fraŭ - li 

- no 

- —j— 

- 

tie 

S 

* i 

es 

_ * j ~ 

tas be - la. 

-J—- 

1 



diversajn specojn de korboj, ventumilojn, 
manĝovergetojn, dentpikilojn. 

Kantu kaj lernu! - Bonvolu sendi al mi 
viajn proponojn de viaj naciaj kantoj, poi ke la 
legantoj de Juna Amiko havu eblecon ekkoni 
belajn kantojn el la tuta mondo. 

Kantu 


kun Juna Amiko 



Luiza Carol: 

Supo de legomoj 

(kanto) 

Supo, supo, 
supo de legomoj 
bongusta, bonodora, 
supo de legomoj 
varmega, buntkolora, 
supo de legomoj. 

Metu en la poton 
terpomon, karoton, 
brilruĝan kapsikon, 
blankan florbrasikon, 
iom da maizo 
kun iom da pizo, 
cepon rozkoloran, 
kukurbeton oran, 
tomaton kaj beton 
kaj ankaŭ aneton. 

Supon salu, pipru, 
ĉion ĉi boligu 
ĉirkaŭ duonhoron; 
aldonu citronon, 
iom da paneroj, 
iom da aveloj... 

Jen la supo pretas, 
pretas kaj varmegas! 
Jen la supo pretas, 
pretas kaj varmegas! 

Supo, supo, 
supo de legomoj 
bongusta, bonodora, 
supo de legomoj 
varmega, buntkolora, 
supo de legomoj. 


SUPO DE LEGOMOJ 

vortoj kaj muziko: Luiza CAROL 


Adagio ^ FMaj7 


C7/G 



su po su po su po de le go moj bon gus ta bo no do ra 
Amin7/G_ G min7/F _C7/G FMaj7 Gmin7/D 


su po de le go moj var me ga bunt ko lo ra su po de le go moj 

D7/C G7/D 



me tu en la po ton ter po mon ka ro ton bril ru ĝan kap si kon 
Amin7/C 



blan kan flor bra si kon 

G7/D 


om da ma i zo kun i om da pi zo 

D7/C G7/D 




C7 Adagio 


C7/G 



su po de le go moj 

Legu kaj ĝuu 



Rubrikestro: Maigosia Komarnicka, 
ul. Kilinskiego 14/3, 
PL-59-300 Lubin, 
Pollando, rete: 
malgosia. 
junaamiko0gmail.com 



Planado 

Komenciĝis nova jaro. Komence 
de ĉiu jaro ni kutime planas, 
determinas niajn novajn celojn, 
skribas jarplanojn. 

T iu kreado de plano estas plej ofte 
pripensita ago, por ne esti konstante 
en la sama loko aŭ punkto de sia vivo. 
Estas personoj, kiuj preparante la planojn 
prezentas ĝin per desegnoj, fotoj, bildoj aŭ 
eĉ buntaj priskriboj. Grava ne estas rimedo 
laŭ kiu vi planas, sed grave estas plani. 
Planado signife pli rapide ebligas realigon de 
indikitaj celoj. Dum tuta jaro ni ne forgesas 
ilin, okupiĝante pri multaj aliaj ofte sencelaj 
aferoj. Mi instigas vin plani kaj enmeti en 
vian planon ankaŭ legadon de libroj, por ke 
via cerbo, simile kiel la muskoloj, intense la 
tutan jaron gimnastiku. 

Klubo de bona libro 

L a Biblioteko de Juna Amiko por junuloj 
kaj infanoj kreskas dank ; al viaj 
proponoj. Bonvolu sendi viajn proponojn 
pri libroj, kiuj montras pozitivajn valorojn 
(ekzemple toleremon, amikecon, apogon al 
malpli fortaj homoj), helpas kompreni vin 
mem kaj aliajn, kaj ebligas adaptiĝi al nia iom 
malgaja realeco. La proponojn kun la titolo, 
aŭtoro kaj mallonga rekomendo sendu al la 
supra adreso, aldonante la noton: Biblioteko 
de Juna Amiko. 


Rekomendo 

Por la Biblioteko de Juna Amiko mi reko- 
mendas la librojn de Maria Kownacka 
Modlopastuleta taglibro ( Plastusiowy 
pamigtnik) kaj Aventuroj de Modlopastuleto 
(Przygody Plastusia). 

La libro estis unu el miaj ŝatataj libroj en 
infaneco. ĉi rakontas pri Modlopastuleto, 
hometo farita el modlopasto de Tosia, la 
knabino de la unua klaso de bazlernejo. 
Modlopastuleto, la heroo de la libro, estas 
malgrandeta, ruĝa kun verdaj kalsonetoj, kaj 
havas ruĝajn orelojn kaj malgrandan nazeton, 
kiu aspektas kiel terpometo. 

La malgranda heroo loĝas en ligna plumujo, 
kaj amikiĝas kun krajono, kolorkrajonoj, 
plumo, liniilo, poŝtranĉilo, ŝtalplumo, 
skrapgumo, kaj ankaŭ kompreneble kun 
Tosia. Modlopastuleto ĉiutage priskribas 
okazintaĵojn, kiujn li travivas. Dank' al ili ni 
povas ĉeesti infanajn ludojn, observi mondon 
de lernantoj, travivi iliajn problemojn, ekkoni 

fundamenton de amikeco kaj reciprokan 
estimon. Vojaĝante kun Modlopastuleto ni 
ekkonas vilaĝan vivon ; amuzajn aventurojn, 
kutimojn de birdoj kaj bestoj, diversajn 
naturajn fenomenojn, kaj finfine ni lernas 
kompreni neceson de naturprotekto. 

Modlopastuleto estas sentema, ĝoja, 
helpema, lerta kaj tute alia ol multaj herooj 
de nuntempaj fabeloj. Hodiaŭaj fabeloj estas 
tro “okulfrapantaj” kun tro bruegaj kaj ne 
tro saĝaj herooj. 

La libro jam havas okdek jarojn, kaj do 
oni devas klarigi, ke antaŭe oni ne skribis 
per globkrajono, sed per speciala plumo 
kun ŝtalplumo, kiu ofte faris inkomakulojn. 
Tiam oni eĉ ne pensis pri komputiloj... 

Laŭ la libro ekestis filmo kaj muzika 
spektaklo. Sur la foto vi vidas monumenton 
de Modlopastuleto en Lodzo (pole Lodz). 


Ekkonu mian landon 
pere de ĝiaj legendoj 

Konkurso ne nur por junaj legantoj 



Ĉi-numere ni vizitos Usonon, belan 
landon en Norda Ameriko. Gi estas 
la dua patrujo de Les Kodrylewski, 
polo, esperantisto, emerita profesoro 
de Jagelona Universitato. Li helpis 
prepari informojn pri sia nuna lando. 

U nue per kelkaj informoj konatiĝu 
kun la nova lando de Les. Klopodu 
trovi la menciitajn lokojn sur la 
mapo, kaj poste faru konkursajn taskojn. 

Kio allogus min en Usono? 

Les Kordylewski preparis mallongan 
historion de Usono kaj kelkajn informojn 
pri kulturo, manĝaĵo kaj la Esperanto- 
movado en Usono. Ron Glossop, usona 
esperantisto, iomete reviziis ĝin. 


Kiam Dio kreis la Mondon, la tiama 
planedo estis kovrita per senlima Oceano, 
sur kiu troviĝis nur unu grandega insulo 
nomata Pangeo. Pro la varmegeco interne 
de la Tero, longe antaŭ ol la homaro aperis, 
vastaj krevoj formiĝis sur ĝi, en kiujn la 
oceana akvo venis. Tiel Pangeo dividiĝis 
je la apartaj kontinentoj. Dum la plejparto 
de ili restis oriente, du grandaj partoj 
nomataj Amerikoj forflosis okcidenten, kaj 
izoliĝis de la resto, per la pligrandiĝanta 
Atlantika Oceano. 

Dume la homa gento aperis en la 
giganta kontinento nomata Afriko, dum 
la distancaj Amerikoj restadis senhomaj 
tra multaj jarmiloj. La homaro moviĝadis 
de Afriko sur aliajn kontinentojn, kiuj 
iel restis konektitaj; tamen la Atlantiko 
dumlonge malebligadis la homan invadon 

en Amerikojn. Fine la vagantoj trovis en 
la nordo de eŭrazia kontinento malvastan 
trairejon al Ameriko. Tiu eta trapasejo, kiu 
ĝis nun kunigas Azion kun Ameriko, estas 
nomata Beringa Markolo. Tra ĝi venis la 
homoj por ekloĝi en la ĝis tiam senhomaj 
Amerikoj. Tie ili daŭre vagadis suden, 
multiĝante kaj disiĝante je diversaj triboj 
de nacioj, kiujn ni nun nomas aztekoj, 
majoj, siuoj, lakotoj kaj aliaj. Tiuj indianoj 
estis la originalaj enloĝantoj en Ameriko, 
pri kiuj la resto de la homaro eĉ ne sciis 
dum miloj da jaroj. 

En la mezepoko entreprenemaj homoj 
volis pli bone koni la mondon. Unu el ili, 
la kuraĝa ŝipisto Kristoforo Kolumbo el 
Italio, konante la silkan vojon el Eŭropo 
al Hindio (Barato), konante la rondecon 
de la Planedo Tero, leginte la verkojn de la 
uzbeka astronomo Al-Farghani, supozis, 
ke eblas atingi Hindion tra la alia flanko 
de la Tero. Post ricevo de financa subteno 
(sponsorado) de Hispanio, li do vojaĝis 
okcidenten el Portugalio per velŝipo, kaj 
“malkovris” Amerikon por la eŭropanoj. Lia 
kolego Amerigo priskribis tiun nekonatan 


kontinenton, tial oni nomas ĝin Ameriko. 

Komence la rilatoj kun la praloĝantoj 
de Ameriko (tiel nomataj Indianoj pro 
la “eraro” de Kolumbo) estis amikaj. 

Ne suspektante iun minacon, la facil- 
animaj indianoj ĝentile akceptadis la 
novalvenantajn eŭropanojn, profitante de 
la de ili kunportitaj varoj. Sed la eŭropanoj 
altrenis kun si ankaŭ la malbonaĵojn: 
malsanojn kaj armilaron... Krome, ili 
malrespektis la Indianojn, opiniante ilin 
sovaĝuloj, kvazaŭ primitivaj homoj. Iom 
post iom kreskis malamo kaj antagonismo. 
Konsekvence komenciĝis bataloj kaj 
murdoj. La eŭropaj invadintoj forpelis 
la indiĝenojn de iliaj hejmteritorioj, kaj 
fermis ilin en izolitaj rezervejoj, lasante 
ilin sen rajtoj. Dume la invadintoj establis 
por si eŭropstilajn komunumojn en la 
novkonkerita Ameriko. Regis tie la eŭropa 
sistemo sub diversaj eŭropaj potencoj, 
inter aliaj la brita reĝo. Tamen la vasta 
lando estis ankaŭ destino por multaj 
britoj, kiuj ne ŝatis la reĝon. Ili fine ribelis 
kontraŭ la reĝo, kontraŭbatalis la reĝajn 
fidelulojn, kaj mem establis propran 

novan ŝtaton, kiun oni nun nomas Usono 
(Unuiĝintaj Ŝtatoj de Nord-Ameriko: USN -> 
USoNo). 

Restante sendependa de Eŭropo, tiel 
antaŭ pli ol du jarcentoj naskiĝis nova 
ŝtato, kiu havis ŝancon funkcii laŭ nova 
leĝaro, libera de tradiciaj nekonvenaĵoj. 

La usonanoj adoptis la Deklaron de 
Sendependeco, kiu anoncis, ke en Ameriko 
ĉiuj homoj estas liberaj kaj posedas egalajn 
rajtojn. La nova lando estas dividita al 
apartaj demokratiaj sub-ŝtatoj, el kiuj 
konsistas la unio. 

Tial la tuta lando estas nomata 
Unuiĝintaj Ŝtatoj de Nordameriko, Usono. 
ĉi estas federacia konstitucia respubliko, 
kaj konsistas el federala distrikto, 50 
subŝtatoj, 565 indianaj tribaj registaroj. La 
ĉefurbo de Usono estas Vaŝingtono. 

Ĝis nun Usono allogas multajn 
enmigrintojn el landoj kun malpli 
toleremaj kondiĉoj. Ankaŭ multaj turistoj 
el eksterlando admiras la abundajn 
historiajn kaj naturajn trezorojn de Usono. 
Eĉ la idoj de la Indianoj, kiel nun plejrajtaj 
usonaj civitanoj, feliĉe profitas de la 
turistoj, scivolemaj pri ilia sorto, historio 
kaj abunda kulturo. 

La usona kulturo 

Usono estas multkultura nacio. La 
komuna kulturo estas plej ofte la kulturo, 
kiun alportis la eŭropaj enmigrintoj kun 
influoj de multaj aliaj nacioj, kiel ekzemple 
afrikanoj, azianoj, latino-amerikanoj. 

Tamen oni diras, ke usona kulturo estas 
la plej individuisma el ĉiuj landoj. Ĝenerale 
usonanoj estas rigardataj kiel pozitive 
pensantaj homoj. Ekzistas eĉ tiel nomata 
“usona revo”, kiu signifas, ke en la tuta 
mondo multaj homoj imagas, fantaziumas 
pri bela kaj facila vivo en Usono, ĉar 
usonanoj ĝuas altan socian nivelon; pro 
tiu “usona revo” venigadas multe da 
enmigrintoj. 

En 1894 en Novjorko okazis la unua 
komerca filmekspozicio, dank ; al 
kinetoskopo de Thomas Edison. Ekde 



la komenco de la 20-a jarcento la usona 
kin-industrio disvolviĝas en Kalifornio 
en Holivudo, kaj la film-produktoj de 
Holivudo hodiaŭ gravas en la tutmonda 
kinindustrio. 

La usonaj filmaktoroj fariĝas simbolaj/ 
ikonecaj figuroj. Ankaŭ la usona muzik- 
industrio ludas gravan influon en la 
mondo. Usonaj popsteloj kiel Madonna, 
Jackson, Presley, estas preskaŭ tutmonde 
famaj. 

La usonaj arto kaj literaturo estis ĉefe 
inspiritaj de t.n. Malnova Mondo. Dek unu 
usonaj civitanoj gajnis la Nobel-premion de 
Literaturo. 

La usona kuirarto 

Tipaj usonaj pladoj, kiel ekzemple 
pomkuko, pico, rostita kokidaĵo, 
kolbasbulkoj kaj burgeroj, venas de 
receptoj de diversaj enmigrintoj. La 
tradicia kuirarto uzas lokajn produktojn 
kiel terpomojn, kukurbojn, batatojn, 
meleagron, cervoviandon. 

Matene usonanoj ĉefe trinkas oranĝ- 
sukon aŭ lakton. Ĝenerale ili preferas 
kafon al teo. Plej ofte usonanoj manĝas en 
rapidmanĝejoj, kaj por trinki ili elektas plej 
ofte gastrinkaĵojn. 

Hamburgeroj kaj ĉipsoj devenas el Usono. 

Esperanto en Usono 

Oni povas diri, ke Esperanto en Usono 
troviĝis jam de la unuaj tagoj de ĝia 
ekesto. Jam en 1889 Henry Philips tradukis 
kaj eldonis la unuan lernolibron de L. 
Zamenhof. Tamen dum sekvaj multaj 

jaroj Esperanto kreskis/disvolviĝis tre 
malrapide. Nur en 1905 komenciĝis 
periodo, dum kiu en multaj lokoj de la 
lando oni fondadis la unuajn Esperantajn 
grupojn. La saman jaron estis ankaŭ 
fondita nacia asocio Amerika Esperantista 
Asocio, kiun tri jarojn poste oni renomis 
al Esperantista Asocio de Norda Ameriko 
(EANA). Oficiala revuo de la asocio fariĝis 
Amerika Esperantisto. Spite de multaj 
baroj dum tiel nomataj “malfacilaj jaroj ,; 
la asocia gazeto aperis regule, kaj la landa 
kongreso okazis ĉiujare. 

En 1910 la 6-a Universala Kongreso 
okazis en Vaŝingtono (Washington). Tiam 
ĉeestis 357 esperantistoj el 20 landoj, 
interalie L. Zamenhof, kiu venis per ŝipo 
kompreneble. En 1915 okazis la 11-a 
Universala Kongreso en San Francisco. Pro 
la milito nur 163 esperantistoj el 16 landoj 
ĝin ĉeestis. 

Edward S. Payson verkis originalan 
romanon “Juneco kaj Amo ;; , kaj tradukis 
multajn aliajn. 

E1 la ĉefverkoj de la usona literaturo 
en Esperanto aperis kelkaj kolektoj de 
romanetoj de Irving kaj Poe, romano de 
Jack London kaj ankaŭ romano de Upton 
Sinclair. 

Memoru: En Esperanto oni uzas la 
vortojn Usono kaj usonano, ekskluzive 
por la lando kaj ties loĝantoj, sed la nomo 
Ameriko estas por la tuta kontinento. 

La konkursa tasko 

Unue trovu la najbarajn landojn de 
Usono sur la mapo. Skribu iliajn nomojn al 
ni. Due respondu sekvajn demandojn: 

1. Kiom da koheraj subŝtatoj ekzistas en 
Usono? 

2. Ĉu Usono estas la unua el la plej grandaj 
landoj de la mondo laŭ la loĝantaro, kaj 
ankaŭ laŭ la areo? 

3. Ĉu estas vero, ke usona socio estas unu 
el la plej variaj kaj kompleksaj en la 
mondo? Se jes, kial? 

4. Kio okazis la 4-an de julio 1776? 

5. Kiom da naciaj parkoj ekzistas? 


6. Kiel nomiĝas oficiala valuto de Usono 
kaj ekde kiu jaro? 

7. Skribu kelkajn usonajn filmaktorojn, 
kiuj fariĝas simbolaj/ikonecaj figuroj. 

8. Kiuj el usonaj civitanoj gajnis la Nobel- 
Premion de Literaturo? 

Se vi ŝatas desegni aŭ pentri, sendu al 
ni bildo(j)n, kiu(j) prezentas la tekston de 
“Ekkonu mian landon pere de ĝia legendo ;; . 

La konkursan taskon bonvolu sendi 
kun viaj nomo, adreso kaj indiko 
“Konkurso - legendo ;; ĝis la 30-a de marto 
2016 al la adreso: Centrum Edukacji 
Mi^dzykulturowej - Wroclaw, ulica 
(strato) Legnicka 65, PL 54-206 Wroclaw, 
Polska/Pollando. 

La valorajn premiojn fondis la Centro de 
Interkultura Edukado - Vroclavo. 

La ŝipo “Mayflower ;; transportis la 
elmigrintojn el Eŭropo kiel enmigrintojn 
en la Novan Mondon en 1620, kiel en la 
pentraĵo de William Halsall Mayflower 
en la haveno Plymouth, 1882. ( https:// 
eo.wikipedia.org/wiki/Usond) 

Proverboj 

Finante la rubrikon mi enmetas kelkajn 
proverbojn pri espero el la Esperanta 
proverbaro de L. L. Zamenhof. 

Proverboj estas mallongaj kaj facilaj 
frazoj, dank ; al kiuj oni pli bone esprimas 
iajn ideojn, avertojn, admonojn aŭ 
instrukciojn. Ili estas gravaj en ĉiu lingvo, 
kaj tial por perfektigi konon de Esperanto 
necese estas ankaŭ lerni proverbojn. 

Hazardo estas malbona gardo. 

Espero panon ne donas. 

Malpli esperu, pli konsideru. 

Fidanta al vorto atendas ĝis morto. 

Kiu ne riskas, tiu ne gajnas. 

Espero postulas oferon. 

Espero kaj pacienco kondukas al potenco. 

Tro longa sufero - malgranda espero. 

Servo al Dio vana ne restas. 

Ni laboru kaj esperu. 

Rubrikestro: 
Elena Nadikova, 
E-klubo “Betuleto” 
Lernejo/Ŝkola 56, 
pr. Traktorostroitelej, 38 
RU-428028 Ĉeboksari, Rusio 
lena_espero@mail.ru 



La interreta paĝaro IDEO 


Saluton, karaj legantoj! 

Kiel vi scias, nia rubriko celas 
prezenti diversajn interkulturajn 
okazaĵojn ene de Esperanto-medio. 

u ĉefaj “branĉoj” de tiu agado 
estas internaciaj E-aranĝoj kaj 
edukaj kaj kulturaj E-projektoj. 

Ni ofte rakontis pri kunvenoj kaj ren- 
kontiĝoj, kaj rakontos plu, certe. Sed 
ĉi-numere ni volas ŝanĝi nian direkton 
al Interreto. Tiu virtuala spaco estas 
ne nur komunikiga, sed ankaŭ lerniga, 
paroliga kaj... sendube, “interkulturiga” 
tutmondiga ilo. (Jen aperis nova vorto 
en nia leksikono - danke al neelĉerpeblaj 
ebloj de nia internacia kaj interkultura 
lingvo.) 

En mia hodiaŭa paĝo temos pri la 
paĝaro IDEO. Laŭ la vortaroj “ideo” 
signifas iun “nocion”, “penson”, kiu 




spegulas imagon de homo pri la mondo. 
Pri kio pensas IDEO? La respondon 
vi trovos en la subtitola klarigo de la 
paĝarnomo: “Interkultura edukado: defio 
por Eŭropo”. 

La paĝaro estas kreita pere de la kvar 
E-organizoj: UFE - Esperanto-France, 
KEA - Kataluna Esperanto-Asocio, 

SES - Svisa Esperanto-Societo kaj GEA 
- Germana Esperanto Asocio, sub la 
gvidado de Mireille Grosjean. Jen kiel ili 
formulis celojn de la paĝaro: “Ni estas 
homoj el diversaj landoj, kiuj decidis 
partneriĝi por organizi, en kelkaj landoj 
de Eŭropo, diversajn renkontiĝojn ĉirkaŭ 
la temo: Interkultura Edukado. Dum 
tiuj renkontiĝoj ni esploras la temon kaj 
ĝiajn sub-temojn: harmonia kunvivado, 
lukto kontraŭ rasismo, diskriminacioj, 
ktp. Plenkreskuloj de ĉiuj aĝoj estas 
nia aŭdienco. La internacia lingvo 
Esperanto estas nia laborlingvo. E1 tiuj 
labor-renkontiĝoj produktiĝis diversaj 
dokumentoj, iloj por organizi pritemajn 
aktivecojn, ktp. Ni decidis starigi tiun 
retejon por meti ilin je dispono de 
la publiko 7; . Do, la paĝaro disponigas 





materialojn por diversspeca interkultura 
agado. Se tiu temo interesas vin, 
bonvenon! 

En la paĝaro vi trovos diversajn 
rubrikojn: “Novaĵojn 77 , “Edukajn 
aktivecojn 77 , “Eventojn, renkontiĝojn 77 , 
“Librojn 77 , “Filmojn 77 , “Gazetartikolojn 77 
(koncerne al la ĉefa temo), ligilojn al 
aliaj utilaj Interret-fontoj. 

IDEO aktivis danke al la aŭspicio 
de eŭropa programo: Grundtvig - 
programo de Eŭropa Unio (legu ankaŭ 
sur la p. 29). Vizitantoj de la paĝaro 
povas pli detale konatiĝi kun diversaj 
okazaĵoj kadre de tiu programo. 
Ekzemple, en la paĝo “Eventoj, renkont- 
iĝoj 77 vi trovos informojn pri realiĝo de 
la projekto IDEO ĝenerale. 

La paĝo “Novaĵoj 77 prezentas gravajn 
anoncojn de la agado. En la paĝo “Libroj 77 
dezirantoj trovos riĉan kolekton el pli 
ol 40 libroj en diversaj lingvoj pri la 
ĉeftemo. La Instituto de Interkultura 
Komunikado de la Universitato de 
Hildesheim (Germanio) kompilis 
interesan datumbazon de interkulturaj 
filmoj. Vizitu ĝin! Estas prezentitaj 
158 filmoj pri diversaj aspektoj de 
Interkulturo. Jen bonaj materialoj por 

prepari prelegojn, lecionojn, kursojn 
(aŭ same librojn, filmojn - kial ne?) por 
“interkulturigo” de homoj! 

Se vi ŝatas disvastigi vian erudicion, 
vizitu paĝon “Aliaj retejoj”. Tie vi trovos 
informon ne nur pri tiuj famaj fontoj, 
kiel ekzemple edukado.net , eo.wikipedia. 
org aŭ Esperanto.net. Sed ankaŭ vi 
konatiĝos kun KOTOPO, NIM. Kio ili 
estas? Vizitu “Aliajn retejojn” kaj rigardu! 
Vi legos ankaŭ pri popolaj altlernejoj, 
pri Fondaĵo “Edukado kontraŭ rasismo”, 
“Lernejo, ilo al la paco”, pri Asocio de 
Edukistoj al la Paco kaj pri la Paco- 
Universitato. Jen kiom grava konsideras 
Pacotemon la kreintoj de IDEO! Kiu 
temo povas esti pli interkultura? 

La paĝo “Gazetartikoloj” prezentas 
materialojn pri Esperanto, publikigitajn 
en diversaj amaskomunikiloj tra la 
mondo. 

Ege interesa, laŭ mi, estas la paĝo 
“Edukaj aktivecoj”. Nepre vizitu ĝin! 

Ĝi prezentas diversajn, tre allogajn 
ekzercojn kaj ludojn, kiuj ebligas bone 
kompreni esencon de interkulturo mem. 
Provante ilin, vi spertos amuzon, miron, 
admiron kaj finfine komprenon, kio 
estas toleremo kaj reciproka respekto 
inter homoj reale. Vere spertenda 

ranton kaj interkulturan konscion, 
oni kreis specialan paĝon “Uzu nian 
reklamobendon”. Vi facile povas kontri- 
bui al la bona ideo de IDEO - enigi 
toleremon en kapojn de ĉiuj teranoj. 

Ĉu vi ekinteresiĝis, karaj legantoj? 
Tiukaze vizitu la paĝaron IDEO: www. 
noos.ch/ideo. Atendas vin bona legado 
kaj, kompreneble, nova renkontiĝo kun 
nia internacia lingvo Esperanto - vere 
interkultura kaj valora por ĉiuj homoj, 
popoloj kaj kulturoj! 

Interkultura Mondo esprimas koran 
dankon al sinjorino Mireille Grosjean, 
la prezidanto de ILEI, pro la disponigitaj 
materialoj. 

Taksio, rikiŝo, zemo 

Taksio estas veturilo, kiu ne apartenas al vi. 
Vi bezonas ĝin, mendas ĝin, pagas por ĝi. 


E kzistas diversaj 

tipoj. En kelkaj urboj 
ĉiuj taksioj havas 
la saman koloron; tiel oni 
facile vidas ilin. 



Mi vidis en gazeto foton 
de tiu ĉi amuza taksio el 
Kubo, tute flava. 




Homo tiras la ĉareton, 
kie sidas iu turisto, iuj 
turistoj, iuj homoj. 

Ĝin inventis eŭropano, la 
anglikana sacerdoto M. B. 
Bailey, ĉirkaŭ la jaro 1870 
en Tokio. 



Rikiŝoj abundas en suda 
kaj orienta Azio. 

“Zemidjan” estas vorto 
en la fonua lingvo, parolata 
en Benino. Temas pri 
motorciklo, kies ŝoforo 
transportas plian personon 
kontraŭ pago, eĉ foje 
pliajn personojn. Homoj en 
Benino kutimas diri “zem”, 



do ni povus imagi novan 
vorton en Esperanto: zemo. 
En Kotonuo, la ekonomia 
ĉefurbo de Benino, ĉiuj 
zem-ŝoforoj surhavas flavan 
ĉemizon. En Porto Novo, la 
politika ĉefurbo, ili havas 
violan ĉemizon. Mirejo 

Geroj, tipioj, tendoj 

En Mongolio homoj uzas rondajn tendojn. 
Ilia nomo en la rusa lingvo estas jurto. 


E n la mongola lingvo 
temas pri “ger”, do 
geroj. Vilaĝo el kelkaj 
geroj estas gerumejo. Tiuj 
tendoj estas tre komfortaj. 
Lignaj litoj staras interne, 
kun forno en la centro. 
Ĉiam estas en la tegmento 
truo por la kameno, tiel ke 
ne estu fumo interne. 


Tipioj estas tendoj 
de indiĝenoj en norda 
Ameriko, en Usono kaj 
Kanado. Ili estas rondaj kaj 
pintaj. En la mezo staras 
fajrujo. Mi tranoktis en 
tipio kun miaj lernantoj. Mi 
tre ŝatis rigardi la fajron, 
dum mi kuŝis. Tamen mi 
ne sukcesis endormiĝi. 

Mi rimarkis, ke tra miaj 
palpebroj miaj okuloj 
kaptas la ĉiam ŝanĝiĝantan 
lumon de la flamoj, kaj 


tio laborigis mian cerbon. 
Do finfine por dormi mi 
turnis min kaj montris 
mian dorson al la fajro. 


Tendoj uzatas por feriadi 
en diversaj lokoj. Tamen 
ili ankaŭ estas uzataj 
kiel portempa loĝejo por 


ilin por ekloĝi en alia 
loko. Ili rilatas al nomadoj, 
nomadumado. Pro tio ili 
estas leĝeraj, malpezaj. 

Mirejo 


familioj post katastrofo. 

Eĉ klasoĉambroj foje estas 
en granda tendo. 

Do la baza principo 
de tiuj tendoj, geroj kaj 
tipioj estas, ke ili ne staras 
definitive kaj firme en iu 
loko; oni povas forporti 

Talentaj homoj 


Mireille Grosjean 

Brila kaj talenta, agema 
kaj kuraĝa junulo 

Chuck Smith naskiĝis en 1979 en Usono. 

Li esperantistiĝis en februaro 2001, 
kaj lanĉis Vikipedion en Esperanto, en 
novembro 2001. Naŭ monatoj!!! 22-jara!!! 



L i fariĝis “Esperantisto de la jaro 2015” pro 
sia agado por Esperanto en Interreto, sed 
ĉefe pro la retkurso DUOLINGO, kiun li 
verkis. En La Ondo de Esperanto 2/2016 vi povas 
pli detale kompreni lian agadon de 2001. 

El “La Ondo de Esperanto” 

Demando de Korĵenkov: La komenco de 
la oficiala decido tekstas, ke vi iĝis laŭreato 
"pro ampleksa diskonigado kaj utiligado 
de Esperanto en interreto..." Via unua 
projekto estis la Esperanta Vikipedio. Kiel vi 
sukcesis aranĝi la aferon de la unua starta 
artikolo, ĝis la konsiderinda grandeco de 
225 mil artikoloj? 

Respondo de Smith: En la universitato 
mi studis vikiojn por mia bakalaŭra tezo, 
do mi bonege konis la teknologion (vikio) 
malantaŭ la granda enciklopedio. 

La tutmonda projekto komenciĝis en 
januaro 2001, kvazaŭ ŝerco por vidi, ĉu 
oni vere povus krei enciklopedion per 
vikio. Eĉ en aprilo 2001 mi verkis stultan 
artikolon pri mia hejmŝtato de Pensilvanio 
(Usono), kiu tekstis [angle], “Pensilvanio 
estas granda teda rektangula ŝtato". Pro 
teknikaj tiutempaj mankoj tio bedaŭrinde 
ne plu videblas en la historio de tiu 
artikolo. 

Tamen en septembro 2001 mi retumis, 
kaj subite trovis Vikipedion denove, sed 
ĉi-foje ĝi estis vera, serioza enciklopedia 


projekto! Mi tre miris, ke mi povis jam 
tiam trovi interesajn informojn kaj sekvi 
ligilojn ĝis la fundo de la nokto, kiel plej 
multaj el ni jam spertis vikipedie. 

Kiel freŝbakita esperantisto (mi 
eklernis nur februare 2001), mi ekĝojegis 
kiam mi rimarkis, ke ekzistas versio en 
Esperanto! Tamen, mi ekmalĝojis kiam 
mi legis ununuran frazon en ĝi. Do, mi 
tiam kontaktis Jimmy Wales, la estron de 
Vikipedio; li respondis, kaj ni tiam povis 
traduki la interfacon al Esperanto. 

Dum Brion Vibber tradukis la interfacon, 
mi kontaktis Stefanon Kalb, kiu dum jaroj 
verkis sian propran enciklopedion en 
Esperanto kaj jam havis 139 artikolojn. 

Mi sciis, ke li revis pri plena ĝenerala 
enciklopedio, kaj demandis al li, ĉu li 
pretus donaci ĉiujn siajn artikolojn al 
Vikipedio, kaj post iom da pensado li 
konsentis! Tiam ni metis tiujn artikolojn al 
Vikipedio kaj havis grandan avantaĝon al 
multaj aliaj lingvoj, kiuj tute ne havis tian 
bazan artikolaron por komenci. Tio multe 
helpis al ni esti pli respektataj kaj havi 
strukturon jam de la komenco. 

Dek tagojn poste, kaj dank ; al niaj 
senlacaj kunlaborantoj, ni jam havis 300 
artikolojn, do la afero nekredeble rapide 
kreskis! 

(Plena historio de Vikipedio 
legeblas ĉe https://eo.wikipedia.org/wiki/ 
Vikipedio:Historio) 

Mondfamaj verkistoj ■f 


Mireille Grosjean 

Grundtvig 

E1 Danlando venas al la monda kulturo 
tri verkistaj moŝtuloj: Soren Kierkegaard 
(1813-1855), poeto kaj filozofo; Hans- 
Christian Andersen (1805-1875), poeto kaj 
fabelisto (Zamenhof tradukis la fabelojn 
de Andersen al Esperanto); kaj... 



Nikolao Frederiko Severeno 
Grundtvig (1783-1872), pastro, 
verkisto, filozofo, pedagogo, 
historiisto, instruisto kaj 
politikisto. Certe li ne enuiĝis kun 
tiom da okupoj! Ni iom lernu pri 
tiu pedagogo el la Nordo! 

reemo, libereco, malkovro konsistigis 
lian pedagogion. Saĝeco, kompato, 
egaleco estis liaj valoroj. Li bonege 
konis la danan kulturon kaj volis, ke la tuta 
dana popolo konu ĝin, ludu danan muzikon, 
dancu danajn dancojn. La kulturo devis iri al 
la popolo, ne nur al lernejanoj. Konsekvence li 
subtenis la ideon de lernado tra la tuta vivo. 


Li lanĉis popolajn lernejojn en la tuta lando. En 
la dudekunua jarcento Eŭropa Unio uzas lian 
nomon por interŝanĝprogramo, kiu subtenas 
la ideon de lernado tra la tuta vivo (vidu p. 23). 

Kelkaj personoj opinias, ke Grundtvig estis 
naciisma. Naciisma persono ne nur ŝatas, 
amas, sian landon, sed opinias, ke lia/ŝia 
patrujo estas pli valora ol ĉiuj aliaj landoj. 

Oni ankaŭ uzas la vorton ŝovinismo por tiu 
ekstrema sinteno ne justa. Certe Grundtvig ne 
iris tiun vojon. Li tre aprezis sian landon kaj 
kulturon, kio estas en si mem pozitiva afero. 

Li forte rekomendis al siaj samlandanoj koni la 
danan kulturon. Amo al sia lando, patriotismo, 
estas pozitiva fakto; certe ĉiuj homoj amas la 
lokon, kie ili naskiĝis. Gravas, ke estu respekto 
al ĉiuj aliaj homoj kaj kulturoj. 




^■Sk ' hl ' 1 * r 

l'Pu ŬdO. 

Preĝejo de Grundtvig ĉe BispebjergTifKopenhago, mer 
al la pastro, poeto kaj popola edukanto Grundtvig 


openhago, memore 

-> - Pentroarto 

Aranka Laszlo 

Pentroarto en E-kulturo: Sukcesoj 
de serbiaj gejunuloj en Triesto 


Kvar gelernantoj el Subotica 
(Serbio) partoprenis en la 
internacia konkurso pri dulingvaj 
pentraĵoj Premio Liliana Cernecca 
Soranzo 2015, kiun la duan fojon 
organizis Triesta Esperanto-Asocio. 

L aŭ la konkursa regularo, je libera 
temo kaj iu ajn tekniko, ĉiu verko 
devis enteni tekston de almenaŭ unu 
vorto: en Esperanto kaj en unu el la lingvoj de 
Eŭropa Unio. 

Entute 12 pentraĵoj el Italio, Slovenio kaj 
Serbio estis prezentitaj dum la unusemajna 
ekspozicio, 28/11-5/12/2015. E1 Serbio 
partoprenis tri lernantoj de la Politeknika 
Lernejo de Subotica: Beatrix Cvitko, Blanka 
Laszlo kaj Emese Kovacs Pecskai, anoj de 
la Esperanto-fakrondo. Iliaj mentoroj estis 
Zita Suhajda, profesorino de pentroarto, 
kaj Aranka Laszlo (Laslo), gvidanto de la 
Esperanto-fakrondo. A1 ĉi tiu grupeto aliĝis 
la 13-jara David Laszlo, lernanto de la 7-a 
klaso de la elementa lernejo “Ivan Goran 




Kovaĉiĉ” el Subotica, frato de Blanka. 

La lastan tagon estis publikigita la decido 
de la ĵurio, konsistanta el: Renata Damiani, 
pentristino kaj skulptistino, Alessia Favretto, 
psikologino kaj Oscar Garcia Murga, 
mediisto. 

La unua premio ne estis aljuĝita. La 2-an 
premion ricevis Emese Kovacs Pecskai 
(Ĉantavir, Serbio) kaj Bossi Aredo (Trieste, 
Italio) - 250 eŭrojn egalmerite dividitajn po 
125 eŭroj. La bildo kreita de Emese portis 
mesaĝojn: Savu vivon de la arbaro por viaj 
genepoj! Laŭ la juĝo de la ĵurio, ŝi estas 
premiita “pro delikateco de la bildo, klare 
elvokanta la nepran neceson protekti la 
naturan medion”. 

La 3-an premion gajnis Giordano 
Predonzan (Trieste, Italio) kaj Blanka Laszlo 

(Subotica, Serbio). Ili ricevis po 75 eŭrojn. 
Blanka, kiu mem ludas violonĉelon, desegnis 
instrumenton kun la citaĵo de Zoltan Kodaly, 
hungara komponisto: La muziko apartenu 
al ĉiu! La ĵurio ŝian verkon laŭdis “pro 
la mozaika enhavo de la universaleco de 
muziko, lingvaĵo de 1’ animo”. 

En la kategorio sub 14 jaroj la antaŭvidita 
Speciala Premio ne estis asignita pro 
manko de konkursantoj. Tamen, David 
Laszlo (Subotica, Serbio) ricevis “Specialan 
Mencion” (kaj 50 eŭrojn) “pro la filozofia 
fono de la desegnita bildo kaj skribitaj vortoj”. 
Kiel temon li elektis la proverbon: “Rapidu 
malrapide!” 

La gejunuloj el Subotica estis ekscititaj 
partopreni la internacian konkurson, kaj ni, 
esperantistoj el Subotica, estas tre fieraj pri ili, 
kaj same iliaj lernejoj! 

Dankon al Marija Nikolaja Rozej (Nika) 
el Slovenio, kiu instigis nin partopreni, kaj 
al la organizantoj, precipe al sinjorino Elda 
Doerfler, pro la elstara komuniko rilate al la 
konkurso. Aranka Laslo 




En libroj estas 
rakontoj 

En libroj estas rakontoj 
en rakontoj estas frazoj 
en frazoj estas vortoj 
en vortoj estas literoj 

en literoj estas sonoj 
en sonoj estas melodio 
en melodio estas ritmo 
en ritmo estas pulsobatoj 

en pulsobatoj estas koro 
en koro estas sango 
en sango estas vivo 
en vivo estas mi 

Verkis Tali Ofer, 

8-jaraĝa en 2011 
(elhebreigis Luiza Carol, 
la avino de la aŭtoro). 

Foto: Aŭtoportreto de Tali Ofer, 
11-jaraĝa en 2013. 

Luiza Carol 

Pri knabino, 
kiu ŝatis ludi 
futbalon 

“Klaŭda kaj la rivera 
sekreto” de Aitor 
Arana, Erroteta 
2013, 58 paĝoj. ISBN 
9788415508. Simpla 
legaĵo por infanoj. 

Rakonto pri knabino, 
kiu volas ludi 
piedpilkon en epoko, 
en kiu tio ne eblis, nur 
ĉar ŝi estas knabino. 

/v 

u vi ŝatas futbalon? Klaŭda, la 
protagonisto de tiu ĉi libro, estas 
dek-jaraĝa knabino, kiu amegas 
futbalmatĉojn. Sed ŝi vivis antaŭ multaj 
jaroj, en alia etoso ol tiu, kiun ni konas. 
Jen kiel komenciĝas la rakonto: 

“Antaŭ multaj jaroj, certe pli ol cent, 
estis malgranda vilaĝo apud longa kaj 
larĝa rivero. En tiu praepoko, antaŭ 
tiom da jaroj, ne estis televido en la 
vilaĝo, ankaŭ ne estis radio. Mankis 
multaj jaroj ĝis la invento de komputiloj, 
kaj surstrate ne estis aŭtomobiloj. 
Verdire, eĉ ne estis elektro.” 

En kiu lando okazas la agado de la 
rakonto? En la komenco mi opiniis, 
ke ni troviĝas en la Mezepoko, en 
iu eŭropa vilaĝo. Ĉar la denaska 
lingvo de la aŭtoro estas la eŭska, 


mi supozis, ke temas pri iu reala aŭ 
imaga eŭskeparolanta vilaĝo. Sed kiam 
en la rakonto aperis giganta fabela 
monstro ranoforma, mi ekopiniis, ke 
la tuta etoso estas duone reala, duone 
fantazia... 

Klaŭda estas sprita kaj kuraĝa 
knabino, al kiu la knaboj malpermesas 
partopreni siajn futbalmatĉojn, ĉar ili 
opinias, ke knabinoj ne kapablas futbali. 

Verdire, ankaŭ niatempe oni 
supozas en multaj lokoj de la 
mondo, ke futbalo ne taŭgas 
por knabinoj. Tio signifas, 
ke la problemo, kiun Klaŭda 
alfrontas, povus okazi 
ankaŭ nun. Sed niatempe 
multaj knabinoj jam ludas 
futbalon, se ili tion volas. 

Do, la ideo, ke futbalo ne 
taŭgas por knabinoj, pruvis, 
ke temas pri antaŭjuĝo. 

Ĉu vi scias, kio estas 
“antaŭjuĝo”? 

Ĉu vi povas doni 
ekzemplojn pri antaŭjuĝoj? 

Ĉu vi konas knabinojn kaj virinojn, 
kiuj emas futbali? 

Ĉu vi iam ajn spektis virinan 
futbalmatĉon? 

En tiu vilaĝo, tiutempe, la futbal- 
pilkojn oni ĉerpis el iu fora marĉo. La 
marĉon oni konsideris tre danĝera, ĉar 
multaj infanoj malaperis tie, provante 
alporti pilkon al la vilaĝo. Oni diris, 
ke ili estis mortigitaj fare de monstra 
ranego, vivanta en tiu loko, tial la 
terurigitaj gepatroj malpermesis al siaj 
infanoj daŭrigi tiun sporton. Sed la 
pasio de la infanoj pri futbalo estis pli 
forta ol la rekomendoj de la gepatroj. 

Unufoje Klaŭda akompanis iom pli 
junan knabon al la marĉo kaj vidis 
propraokule la ranegon, kiu kaptis lin, 
kiam tiu volis elpreni pilkon. 

Per nekredebla kuraĝo Klaŭda sekvis 
la monstron por savi la knabon. Tio, 
kion ŝi malkovris en la ejo de la ranego, 
estis nekredebla surprizo: la “pilkoj” 
estis fakte la ovoj de tiu rano! Kaj la 
malaperintaj knaboj estis neniam 
mortigitaj, sed enprizonigitaj fare de la 
ranego. Tiu parolis afable al la knabino, 
ĉar ŝi ŝtelis neniun el ĝiaj ovoj. Kaj inter 
Klaŭda kaj la ranego okazis interesa 
dialogo, el kiu mi prezentos al vi 
fragmenton: 

“(Klaŭda): - Ĉu vi scias, ke la gepatroj 
de ĉi tiuj knaboj kredas, ke ili mortis? 
Tio kaŭzas al ili grandan aflikton. 

(Ranego): - Tio ne estas mia problemo: 
ankaŭ mi sentas grandan aflikton, kiam 
oni ŝtelas ovon kaj piedbate mortigas 
mian ideton.” 

Jen ĝenerala situacio de ĉiuj konfliktoj 
de la mondo: unu persono (aŭ unu 
grupo) havas intereson, kiu forte 
kontraŭas la intereson de alia persono 
(aŭ grupo). Dialogante, Klaŭda kaj la 
ranego faris la unuan paŝon por solvi la 
konflikton: ili eldiris la veron, klarigis 
kiuj estas iliaj interesoj. Tiom longe 
kiom la vilaĝanoj ne komprenis, ke 
la ranego estas nur protektanta siajn 
idojn, la konflikto daŭris, kaj la timo 
daŭris ambaŭflanke. Sed evidentiĝas, ke 
Klaŭda estas ne nur kuraĝa, sed ankaŭ 
bonkora kaj inteligenta. Ŝi elpensas 
bonegan solvon de la konflikto, tiel ke 
fin-fine la ranego kontentas, la kaptitaj 
infanoj estas liberigitaj, kaj la gepatroj 
ĝojegas pro tio. 

Ĉu vi povas diveni, kiamaniere Klaŭda 
solvis la konflikton? Mi ne diros al vi la 
respondon, por ne difekti vian ontan 
surprizon, kiam vi legos la libron. Por 
helpi vin diveni, mi ja diros kion ŝi ne 
faris: 

1. Ŝi neniam plu endanĝerigis la ovojn 
de la ranego. 


2. Ŝi ne rezignis pri la belaj futbalaj 
matĉoj. 

Kiel rekompenco pro siaj kuraĝo kaj 
bonkoreco, la pastro kaj la urbestro 
de la vilaĝo decidis helpi la malriĉan 
knabinon daŭrigi siajn studojn. Klaŭda 
diris: 

“- Mi volus esti instruistino: mi estos 
futbalista instruistino en nia lernejo”. 

La dankaj knaboj tutkore akceptis ŝin 
nun en sian futbalteamon. La rakonto 
finiĝas tiele: 

“Post tio, pli da knabinoj libere fariĝis 
futbalistoj, kiam ili deziris fari tion”. 

Luiza Carol 

Pri knabo, 
kiu volis vidi 
la mondon 

“Blondulo” de Sigurbjorn 
Sveinsson, elislandigita de 
Hallgnmur Ssemundsson, 
ilustrita de Tryggvi Magnŭsson, 
PrentsmiSja HafnarfjarSar, 
Islando 2007, 48 paĝoj, 18 cm. 

londulo estis kuraĝa knabo. 

Li foje savis la vivon de elfa 
bebo, kies patrino estis ĝuste 
la potenca kaj bela elfa reĝino. Tial 
la dankema reĝino promesis helpi la 
knabon, kiam ajn li troviĝos en danĝero. 

Kaj post kelkaj jaroj Blondulo ja 
troviĝis en danĝero. Li vojaĝis tre for 
de sia lando, kaj ekamiĝis al Viola, 
bonkora reĝofilino, kiu amis lin. Tamen 

ili ne povis geedziĝi, ĉar la gepatroj 
de Viola ne permesis tion. Ili volis, ke 
ilia filino edziniĝu kun princo. La reĝo 
tiom ekkoleris, kiam Blondulo kisis lian 
filinon, ke li enkarcerigis lin kaj intencis 
bruligi lin la sekvan tagon! 

Kompreneble, Blondulo petis la 
helpon de la elfa reĝino, kiu 
tuj aperis ene de la karcero. 

Ĉu vi supozas, ke la elfa 
reĝino helpis lin forfuĝi el 
la karcero? Ĉu? 

Ne. Tio ne okazis. La elfa 
reĝino faris ion multe pli 
saĝan: ŝi instruis lin ian 
magiaĵon, per kiu Blondulo 
ekkapablis savi sin mem 
el tiu situacio, kaj ankaŭ 
el multaj sekvaj teruraj 
situacioj. Ok-foje la reĝo 
ordonis lian mortigon, sed 
ĉiufoje Blondulo savis sin, 
ruze uzante la magiaĵon. 

Post la oka venko la reĝo 
konsentis, ke lia filino edziniĝu kun 
Blondulo. 

Sed ĝuste tiam alproksimiĝis mal- 
amikaj militŝipoj de la marbordo. La 
elfa reĝino tuj venis. Danke al ŝia sorĉo 


Lerneja humuro: 

El kajeroj de gelernantoj. Kion ili 
skribis pri arbaro kaj kamparo. 

Arbaro 

La naturon ni dividas je viva kaj 
neviva. Sen tiu viva ne povus ekzisti la 
neviva kaj reciproke. Naturo estas ĉio, 
kion ni havas ĉirkaŭ ni kaj en ni. Plej 
bone tio estas videbla en arbaro. Se ni 
ne zorgos pri arbaro cent jarojn, ekestos 


Blondulo sukcesis forpeli la malamikajn 
ŝipojn sen batalo kaj sen unu sola 
viktimo de ambaŭ flankoj! Tio ja estis 
tiom granda sukceso, ke la reĝo tutkore 
ekadmiris kaj ekfidis sianĵusan bofilon. 
Li diris: 

“Granda heroo vi estas, Blondulo, kaj 
reĝo vi devas fariĝi. Mi 
nun donas al vi la duonon 
de mia regno kaj la tutan 
regnon post mia forpaso.” 
Jen demando: 

Kiu estas tiu magiaĵo, 
kiun Blondulo lernis de la 
elfa reĝino? 

Mi donas al vi iom da 
helpinformoj: Temas pri 
vaste konata matematika 
magiaĵo. Ĉiuj el vi estas aŭ 
estos lernantaj ĝin, kaj ĝis 
vi finos la bazan lernejon, 
vi jam bone scipovos ĝin. 
Se vi legos atente tiun 
ĉi libron, vi povos lerni 
la magiaĵon iom pli facile kaj laŭ tre 
amuza metodo, ĉar la tuta libro estas 
gaja ŝerco, kiu igos vin ridi preskaŭ 
ĉiupaĝe. 

Copqvi v>ijidnjnp\[ :opuodsdu vj) 



Blondulo 

FilIvjIlS lIu 

Sijĵurlbjiim SvtiftMŭrii 

praarbaro. Praarbaro estas arbaro, en 
kiu ne estas voj-montriloj kaj neniu tie 
povas orientiĝi. Ĝi estas praavo de la 
arbaro. Verdaj arboj helpas al ni spiri. 

Se oni volas faligi arbon, estas plej bone 
ne lasi ĝin longe stari. Poste oni uzos 
ĝin por produktado de malnova papero. 
En la naturo ni ekkonas nordon, tiel, 
ke ni plantas arbon kaj atendas, kie 
kreskos musko. Forstisto ekkonas laŭ 
spuroj, kion li devas en arbaro fari. Li 
vivas en la arbaro, por zorgi pri ordo 
inter la arboj. Ni orientiĝas en la arbaro 
tiel, ke ni rigardas la voj-montrilojn. El 
la arbaro ni gajnas lignon, meblojn kaj 
freŝan aeron. Se oni hak-faligas arbojn, 
kreskos tie trunko-stumpoj. Ligno estas 
taŭga por konstrui kabanojn, domojn 
kaj tendar-fajrojn. En arbaro ne estas 
bone trinki nekonatan akvon, ĉar en 
ĝi povus esti multaj mikrobiologoj. 
Kampadado estas metodo, kiamaniere 
en arbaro kaj ĉe akvo ŝanĝi la naturon 
dum unu semajno tiom, kiom tion faras 
tajfuno dum unu minuto. 

Kamparo 

La ĉefa labor-materialo de kampar- 
anoj estas tero. Niaj antaŭuloj semis 
sur triono de siaj kampoj hordeon, sur 
la alia triono terpomojn kaj la trian 
ili lasis ripozi. En la sekva jaro ili tion 
ŝanĝis. Esplor-instituto zorgas pri tio, 
ke kamparanoj ricevu valoran arte- 
faritan sterkaĵon, kaj ne iun ajn sterkon. 
A1 la naturaj sterkaĵoj apartenas sterko, 
sterk-akvo kaj kompoto. La plugado 
havas egan signifon por la venonta jaro, 
ĉar oni tra-plugas la pasintan jaron. A1 
la cerealoj apartenas tritiko, hordeo, 
sekalo, aveno, bulkoj, pano kaj aliaj. 
Hordeon oni semu plej bone tri tagojn 
antaŭ varma pluvo. Aveno estas tre 



taŭga por produktado de aven-flokoj. 
Sekalo povas fariĝi danĝera por la 
homoj, ĉar el ĝi oni faras alkoholon. 
Cerealojn oni kulturis el sovaĝaj herboj. 
Greno konsistas el ŝelo kaj ankoraŭ 
nemuelita faruno. Dum rikoltado ni 
laboris de sun-apero ĝis sun-subiro 
senĉese eĉ dum pluvo. Draŝilo estis 
pli frue uzata por bati spikojn kaj 
mastrojn. Tuj komence de la ferioj la 
cerealoj maturiĝas. E1 la rikolto rezultas 
kukoj aŭ kermeso. 

Kolektis kaj tradukis 
Dieter Berndt 

Klarigoj 

cerealo = Speco de greno por pan- 
farado / draŝi = bati rikoltitan grenon 
/ kermeso = publika festo, plejparte 
en vilaĝoj / kompoto = manĝaĵo el 
kuiritaj fruktoj (tie mise uzata anstataŭ 
kompoŝto = miksaĵo de plant-restaĵoj 
por plibonigi la teron) / musko =surtera 
mola kreskaĵo en arbaro / spiko = 
matura, supra parto de grenoj / sterko 
= materialo (de bestoj) por plibonigi 
la staton de kampoj / trunko-stumpo = 
restaĵo de faligita arbo. 

Raita Pihala (Saliko) 

Julieto malpravis 

En suna dimanĉa posttagmezo 
Julieto ludadis kun siaj 
amiketoj en la komuna korto 
de tri etaĝdomoj. Ili blovis 
sapvezikojn kaj rigardis ties 
ŝvebadon kaj kreviĝon en 
la ĉielo. 

L a vezikoj surhavis ĉiujn kolorojn de 
la ĉielarko. La infanoj konkuris, kies 
veziko flugos plej foren. Subite Julieto 
rimarkis, ke ŝia kara bebopupo ne estas kun 
ŝi. Ŝi maltrankviliĝis. Tiu pupo estas ŝia plej 
amata ludilo, ŝi ĝin imagas vivanta bebo, 
kaj nomas ĝin Bebo. Julieto provas memori, 
kio okazis. En ŝia kapo aperas bildoj. Antaŭ 
kelka tempo ŝi ludis kun nigrula knabineto 
Viola, kies familio vintre ekloĝis en najbara 
domego. Ili parolas fremdan lingvon, sed 
Julieto kaj Viola jam trovis komunajn 
vortojn. Estas amuze ludadi kun Viola, 
sed nun Julieto en sia kapo vidis, ke Viola 
forportas la bebopupon. Julieto demandas 
siajn amiketojn, kaj du el ili asertas, ke Viola 
forportis Bebon. Kion fari? Julieto sciis, ke 
la nigraj infanoj kun siaj patrinoj vizitadas 
sinjorinon en proksima domego por lerni la 
landan lingvon. Eble la sinjorino povus helpi? 

Julieto sonorigas ĉe la pordo de sinjorino 
instruistino. Kiam la pordo malfermiĝas, 
Julieto pene balbutas, ke nigrulino ŝtelis 
Bebon. La sinjorino ne tute komprenas, sed 
ekiras por vidi, kio okazas en la korto. Tie 
la amiketoj de Julieto koruse asertas, ke 
nigrula knabineto forportis la bebopupon. 
Julieto montras la domegon, kie la afrika 
knabineto loĝas en la dua etaĝo. Survoje 
tien la amiketoj de Julia ekdubas kaj kaŝe 
malrapidiĝas, turniĝas hejmen. Julieto kun 

la instruistino kuraĝe daŭrigas, sonorigas ĉe 
pordo en la dua etaĝo. La pordon malfermas 
afrikanino kun bebo surbrake kaj du 
infanetoj apude. La instruistino provas 
demandi pri la bebopupo. La instruistino 
montras Violan, kiun ŝi konas, kaj demandas 
Julieton: 

- Ĉu ŝi forportis vian Bebon? 

Julieto skuas la kapon. Viola montras 

sian bebopupon. La instruistino demandas 
Julieton: 

- Ĉu tiu estas via pupo? 

Julieto skuas la kapon. La instruistino tre 
hontas kaj forkondukas Julieton. Ekster la 
domego venas ŝia patro renkonte al ili. Li 
riproĉas Julieton: 

- Kial vi eliris el la hejma korto? Oni ja 
diris al vi, ke vi ne iru ien sen averti panjon 
kaj paĉjon! 

La sekvan tagon la instruistino vidas 
Julieton ludi kun bebopupo en la korto. Ŝi 
iras demandi, kie Julieto trovis sian pupon. 
Julieto honteme kovras sian vizaĝon kaj 
flustras, ke la bebopupo tute ne forestis, 
ĝi kaŝkuŝis hejme sub la lito. Alvenas 
ŝia patrino kaj salutas, petas pardonon, 
klarigas, ke ĉio estis eraro, Julieto imagis, 
ke iu forportis la pupon. Ŝi aldonas: 

Ni jam komencis timi, ke la nigraj infanoj 
ŝtelos ludilojn en la ludkorto. Nu, feliĉe ĉio 
estis nur eraro. Julieto facile imagas. 

LASTE, la absolute spektakla tria etaĝo 



KONKURSO! La solvon sendu al la aŭtoro: stano.marcek@gmailcom. 
Unu solvinto (lotumota) ricevos la libron 107 krucenigmoj en Esperanto. 

